text: Susende på ryggen tværs over USA
  23 juli 2011 kl. 16.06
  44-årige Hasse Højland fra Vandel skal sammen med 50 andre liggecykel-entusiaster deltage i et 5000 kilometer langt løb i USA.
  Han havde ingen sponsor, ingen cykel og formen var ikke, hvad den havde været. Alligevel valgte Hasse Højland fra Vandel i april måned at takke ja til tilbuddet, om at deltage i den allerførste udgave af "Roll over America". Et løb, hvor alle deltagerne kører på liggecykler.
  - Jeg ved ikke rigtig, hvad det er jeg er gået indtil, men jeg føler mig klar, siger Hasse Højland.
  I morgen drager han så afsted mod USA, hvor løbet starter i Portland, Oregon torsdag den 28. juli og slutter i Washington D.C. den 26. august - fire ugers cykling i alt.
  Hver dag skal liggecyklisterne i gennemsnit køre 200 kilometer. De kører ikke om kap, da turen blot handler om at have det sjovt og få en oplevelse ud af det.
  Når Lasse Højland vender hjem igen, satser han på, at holde foredrag om sin 5000 kilometer lange tur.
  